**Referat fra bestyrelsesmøde i Spildopmagerne den 25. januar kl.19 hos Lis Danielsen Søndermarksvej 16y st.mf.**

**1. Godkendelse af referat fra sidst.** Godkendt

**2. Hvad skal sendes ud med indbydelsen til generalforsamlingen:** Dagsorden, registrerings skema for kontaktpersoner. Der var en diskusion om der skulle sendes indkaldelse ud snarest eller først når vi ser om der er kommet forslagind til generalforsamlingen. Indkaldelsen sendes ud snarest, og forslag sendes ud hvis der kommer nogen 2 uger før.

**3. Bilskader – hvordan er det endt:** Vi har delt udgiften til den sidste skade med Waingunga Spejderne. I alt 3000 kr.

**4. Betyder ændringerne hos Revas noget for os, pap og papir?** Der er ikke nogen ændringer for Spildopmagerne.

**5. Omfordeling af ruter ved indsamling? Hvor står vi med den opsagte rute fra marts.** Torben spørger Ys-mens om de kan overtage ruten eller levere en chauffør. Lotte og Finn har skaffet en bil og en voksen til at tage med på bilen. Hvis dette lykkes har vi lidt tid til at finde ud af om der skal ændres på ruterne. Thorkild vil igen forsøge at få opdaterede kort fra kommunen.

**6. Kan vi gøre noget der kan give flere unge frivillige?** Thorkild præciserede at med unge mente han forældre. Der er ikke umiddelbar nogen nem løsning, ud over hele tiden at gøre opmærksom på at vi gerne vil have hjælp, når vi møder forældrene i hallen.

**7. Unikt salg mm, hvad giver det?** Der er løbende salg på nettet og den blå avis. Sidste år ca. 50 tusinde.

**8. Hvor og hvornår skal vi ud og spise?** Vi aftalte at Lotte skal bestille bord på Pandekagekroen eller Pavarotti til den 23. februar kl.18.

**9. Økonomi:** Torben havde årsregnskabet med. Det er ikke revideret endnu. Det viser en omsætning på godt 1.113.875 kr. det er den største omsætning vi nogensinde har haft. Der var et overskud på 743.640 kr. Det er især prisen på pap og papir der er steget. Salget i hallen er også det bedste i de sidste ti år.

**10 Nyt fra den enkelte:** Torben vil gerne have skiftet styringen af varmen så han kan regulere det fra sin telefon og dermed hjemme fra. Der hav været skorstenfejer, han har opfordret til at få en ny skorsten.

Der var et par indlæg om omgangstonen i hallen. Det vil der blive taget hånd om.

**11. Evt. - herunder næste møde:** Næste møde aftales efter generalforsamlingen, når vi ved hvem der sidder i bestyrelsen.

Ref: Finn